बृहत्संहिता/अध्यायः ३६
३६ गन्धर्वनगरलक्षणाध्यायः ।।
 उदगादि पुरोहितनृपबलपतियुवराजदोषदं खपुरम् ।	
 सितरक्तपीतकृष्णं विप्रऽदीनां अभावाय ।।	३६.०१ ।। 
 नागरनृपतिजयऽवहं उदग्विदिक्स्थं विवर्णनाशाय ।	
 शान्तऽशायां दृष्टं सतोरणं नृपतिविजयाय ।।	३६.०२ ।। 
 सर्वदिगुत्थं सततोथितं च भयदं नरेन्द्रराष्ट्राणाम् ।	
 चौराटविकान्हन्याद्धूमानलशक्रचापऽभम् ।।	३६.०३ ।। 
 गन्धर्वनगरं उत्थितं आपाण्डुरं अशनिपातवातकरम् ।	
 दीप्ते नरेन्द्रमृत्युर्वामे +अरिभयं जयः सव्ये ।।	३६.०४ ।। 
 अनेकवर्णऽकृति खे प्रकाशते पुरं पताकाध्वजतोरणान्वितम् ।	
 यदा तदा नागमनुष्यवाजिनां पिबत्यसृग्भूरि रणे वसुन्धरा ।।	३६.०५ ।।